CELEX: 32006L0044
Language: mt
Date: 2006-09-06 00:00:00
Title: Direttiva 2006/44/KE tal-Parlament Ewropew u tal-Kunsill tas- 6 ta' Settembru 2006 dwar il-kwalità ta' l-ilma ħelu li għandu bżonn protezzjoni jew titjib sabiex tkun sostnuta l-ħajja tal-ħut Test b'rilevanza għaż-ŻEE.

25.9.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               20
            
         DIRETTIVA 2006/44/KE TAL-PARLAMENT EWROPEW U TAL-KUNSILL
   tas-6 ta' Settembru 2006
   dwar il-kwalità ta' l-ilma ħelu li għandu bżonn protezzjoni jew titjib sabiex tkun sostnuta l-ħajja tal-ħut
   (verżjoni kodifikata)
   (Test b'rilevanza għaż-ŻEE)
   IL-PARLAMENT EWROPEW U L-KUNSILL TA' L-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 175(1) tiegħu,
   Wara li kkunsidraw il-proposta mill-Kummissjoni,
   Wara li kkunsidraw l-Opinjoni tal-Kumitat Ekonomiku u Soċjali Ewropew (1),
   Wara li kkonsultaw lill-Kumitat tar-Reġjuni,
   Filwaqt li jaġixxu skond il-proċedura stabbilita fl-Artikolu 251 tat-Trattat (2),
   Billi:
   
               (1)
            
            
               Id-Direttiva tal-Kunsill 78/659/KEE tat-18 ta' Lulju 1978 dwar il-kwalità ta' l-ilma ħelu li għandu bżonn protezzjoni jew titjib sabiex tkun sostnuta l-ħajja tal-ħut (3) ġiet emendata b'mod sinifikanti f'diversi okkażjonijiet (4). Fl-interess taċ-ċarezza u r-razzjonalità dik id-Direttiva għandha tkun kodifikata.
            
         
               (2)
            
            
               Il-protezzjoni u t-titjib ta' l-ambjent jeħtieġu miżuri konkreti għall-protezzjoni ta' l-ilmijiet kontra t-tniġġis, inkluż l-ilma ħelu li kapaċi jsostni l-ħajja tal-ħut.
            
         
               (3)
            
            
               Mill-perspettiva ekoloġika u ekonomika huwa meħtieġ li jiġu salvagwardati l-popolazzjonijiet tal-ħut minn konsegwenzi dannużi varji li jirriżultaw mit-tnixxija ta' sustanzi li jniġġsu fl-ilmijiet, bħal, b'mod partikolari, it-tnaqqis fin-numru ta' ħut ta' ċerti speċi kif ukoll f'xi każijiet l-għajbien ta' numru ta' dawn l-ispeċi.
            
         
               (4)
            
            
               Id-Deċiżjoni Nru 1600/2002/KE tal-Parlament Ewropew u tal-Kunsill tat-22 ta' Lulju 2002 li tistabbilixxi s-Sitt Programm Komunitarju ta' Azzjoni Ambjentali (5) hija mfassla sabiex jintlaħqu livelli fil-kwalità ta' l-ilma tal-wiċċ li ma jagħtux lok għal impatti sinifikanti fuq, u riskji għal, l-ambjent.
            
         
               (5)
            
            
               Id-diskrepanzi bejn id-dispożizzjonijiet applikabbli fl-Istati Membri differenti fir-rigward tal-kwalità ta' l-ilma ħelu li kapaċi jsostni l-ħajja tal-ħut jistgħu jagħtu lok għal kondizzjonijiet mhux indaqs tal-kompetizzjoni u għalhekk ikollhom impatt dirett fuq il-funzjonament tas-suq intern.
            
         
               (6)
            
            
               Sabiex jiksbu l-objettivi ta' din id-Direttiva, l-Istati Membri għandhom jinnominaw l-ilmijiet li għalihom għandha tapplika u jridu jistabbilixxu l-valuri ta' limitu li jikkorrispondu għal ċerti parametri. L-ilmijiet nominati hekk għandhom jinġiebu f'konformità ma' dawn il-valuri fi żmien ħames snin minn meta jiġu nominati.
            
         
               (7)
            
            
               Għandu jsir provvediment li l-ilma ħelu li kapaċi jsostni l-ħajja tal-ħut jitqies, taħt ċerti kondizzjonijiet, konformi mal-valuri parametriċi rilevanti anki jekk ċertu perċentwali ta' kampjuni meħuda ma jkunux konformi mal-limiti speċifikati.
            
         
               (8)
            
            
               Biex jiġi żgurat li l-kwalità ta' l-ilma ħelu li kapaċi jsostni l-ħajja tal-ħut hija kontrollata, għandhom jittieħdu numru minimu ta' kampjuni u għandu jitwettaq il-kejl relatat ma' parametri speċifiċi, kif anness hawnhekk. Tali teħid ta' kampjuni jista' jitnaqqas jew ma jitkompliex fid-dawl tal-kwalità ta' l-ilma.
            
         
               (9)
            
            
               L-Istati Membri mhumiex kapaċi jikkontrollaw ċerti ċirkostanzi naturali u għalhekk huwa meħtieġ li jsir provvediment għall-possibbiltà ta' deroga minn din id-Direttiva f'ċerti każijiet.
            
         
               (10)
            
            
               Il-progress tekniku u xjentifiku jista' jsejjaħ għall-addattament rapidu ta' ċerti rekwiżiti stabbiliti fl-Anness I. Sabiex tiġi faċilitata l-introduzzjoni tal-miżuri meħtieġa għal dan il-għan, għandha tiġi stipulata proċedura li biha tiġi stabbilita kooperazzjoni mill-qrib bejn l-Istati Membri u l-Kummissjoni skond id-Deċiżjoni tal-Kunsill 1999/468/KE tat-28 ta' Ġunju 1999 li tistabbilixxi l-proċeduri għall-eżerċizzju tas-setgħat ta' implimentazzjoni konferiti fuq il-Kummissjoni (6).
            
         
               (11)
            
            
               Din id-Direttiva għandha tkun bla ħsara għall-obbligi ta’ l-Istati Membri relatati mal-limiti ta' żmien għat-traspożizzjoni fil-liġi nazzjonali tad-Direttivi mniżżla fil-Parti B ta' l-Anness III,
            
         ADOTTAW DIN ID-DIRETTIVA:
   Artikolu 1
   1.   Din id-Direttiva tikkonċerna l-kwalità ta' l-ilma ħelu u għandha tapplika għal dawk l-ilmijiet nominati mill-Istati Membri li jeħtieġu protezzjoni jew titjib sabiex isostnu l-ħajja tal-ħut.
   2.   Din id-Direttiva m'għandhiex tapplika għal ilmijiet f'vaski tal-ħut naturali jew artifiċjali li jintużaw għat-trobbija intensiva tal-ħut.
   3.   L-għan ta' din id-Direttiva huwa li tipproteġi jew ittejjeb il-kwalità ta' dak l-ilma ħelu ġieri jew li qiegħed jsostni, jew li, jekk it-tniġġis jitnaqqas jew jiġi eliminat, isir kapaċi jsostni, ħut li jagħmel parti minn:
   
               (a)
            
            
               speċi indiġeni li joffru diversità naturali;
            
         
               (b)
            
            
               speċi li l-preżenza tagħhom hija ġġudikata mixtieqa għall-finijiet ta' ġestjoni ta' l-ilma mill-awtoritajiet kompetenti ta' l-Istati Membri.
            
         4.   Għall-finijiet ta' din id-Direttiva:
   
               (a)
            
            
               ilmijiet salmonidi għandha tfisser ilmijiet li jsostnu jew li jsiru kapaċi jsostnu ħut li jagħmel parti minn speċi bħal salamun (Salmo salar), trota (Salmo trutta), grayling (Thymallus thymallus) u whitefish (Coregonus);
            
         
               (b)
            
            
               ilmijiet ċiprinidi għandha tfisser ilmijiet li jsostnu jew isiru kapaċi jsostnu ħut li jagħmel parti miċ-ċiprinidi (Cyprinidae), jew speċi oħrajn bħal lizz (Esox lucius), perċa (Perca fluviatilis) u sallur (Anguilla anguilla).
            
         Artikolu 2
   Il-parametri fiżiċi u kimiċi applikabbli għall-ilmijiet nominati mill-Istati Membri huma elenkati fl-Anness I.
   Għall-finijiet ta' l-applikazzjoni ta' dawn il-parametri, l-ilmijiet huma maqsumin f'ilmijiet salmonidi u ilmijiet ċiprinidi.
   Artikolu 3
   1.   L-Istati Membri għandhom, għall-ilmijiet nominati, jistabbilixxu valuri għall-parametri elenkati fl-Anness I, fir-rigward ta' valuri elenkati fil-kolonna G jew kolonna I. Huma għandhom jikkonformaw mal-kummenti li jinsabu f'kull waħda minn dawn iż-żewġ kolonni.
   2.   L-Istati Membri m'għandhomx jistabbilixxu valuri inqas stretti minn dawk elenkati fil-kolonna I ta' l-Anness I u għandhom jippruvaw jirrispettaw il-valuri f'kolonna G b'kont meħud tal-prinċipju mniżżel fl-Artikolu 8.
   Artikolu 4
   1.   L-Istati Membri għandhom jinnominaw ilmijiet salmonidi u ilmijiet ċiprinidi u jistgħu sussegwentement jagħmlu nomini addizzjonali.
   2.   L-Istati Membri jistgħu jirrivedu n-nomina ta' ċerti ilmijiet minħabba fatturi mhux prevedibbli fil-mument tan-nomina, b'kont meħud tal-prinċipju mniżżel fl-Artikolu 8.
   Artikolu 5
   L-Istati Membri għandhom jistabbilixxu programmi sabiex inaqqsu t-tniġġis u jiżguraw li l-ilmijiet nominati jikkonformu, fi żmien ħames snin min-nomina skond l-Artikolu 4, kemm mal-valuri stabbiliti mill-Istati Membri skond l-Artikolu 3 kif ukoll mal-kummenti li jinsabu fil-kolonni G u I ta' l-Anness I.
   Artikolu 6
   1.   Għall-finijiet ta' l-implimentazzjoni ta' l-Artikolu 5, l-ilmijiet nominati għandhom jitqiesu li jikkonformaw ma' din id-Direttiva jekk il-kampjuni ta' tali ilmijiet, meħudin fil-frekwenza minima speċifikata fl-Anness I fl-istess punt ta' teħid ta' kampjuni u fuq perijodu ta' 12-il xahar, juru li huma jikkonformaw kemm mal-valuri stabbiliti mill-Istati Membri skond l-Artikolu 3 kif ukoll mal-kummenti li jinsabu fil-kolonni G u I fl-Anness I, fil-każ ta':
   
               (a)
            
            
               95 % tal-kampjuni għall-parametri: pH, BOD5, nitriti, ammonja mhux jonizzata, ammonju totali, klorin residwu totali, żingu totali u ram maħlul. Meta l-frekwenza tat-teħid ta' kampjuni hija aktar baxxa minn kampjun wieħed kull xahar, kemm il-valuri msemmija hawn fuq kif ukoll il-kummenti għandhom ikunu rispettati fil-kampjuni kollha;
            
         
               (b)
            
            
               il-perċentwali elenkati fl-Anness I għall-parametri: it-temperatura u l-ossiġnu f'soluzzjoni;
            
         
               (ċ)
            
            
               il-konċentrazzjoni medja stabbilita għall-parametri: solidi f'sospensjoni.
            
         2.   Każijiet li fihom il-valuri stabbiliti mill-Istati Membri skond l-Artikolu 3 jew il-kummenti li jinsabu fil-kolonni G u I ta' l-Anness I mhumiex rispettati m'għandhomx ikunu kkunsidrati fil-kalkolu tal-perċentwali previsti fil-paragrafu 1 meta huma r-riżultat ta' għarar jew diżastri naturali oħrajn.
   Artikolu 7
   1.   L-awtoritajiet kompetenti fl-Istati Membri għandhom iwettqu operazzjonijiet ta' teħid ta' kampjuni, li l-frekwenza minima tagħhom hija stabbilita fl-Anness I.
   2.   Fejn l-awtorità kompetenti tirreġistra li l-kwalità ta' l-ilmijiet nominati hija sostanzjalment ogħla minn dik li kieku tirriżulta mill-applikazzjoni tal-valuri stabbiliti skond l-Artikolu 3 u l-kummenti li jinsabu fil-kolonni G u I ta' l-Anness I, il-frekwenza tat-teħid ta' kampjuni tista' titnaqqas. Fejn m'hemmx tniġġis jew m'hemmx riskju ta' deterjorament fil-kwalità ta' l-ilmijiet, l-awtorità kompetenti konċernata tista' tiddeċiedi li m'hemmx ħtieġa ta' teħid ta' kampjuni.
   3.   Jekk it-teħid ta' kampjuni juri li valur stabbilit minn Stat Membru skond l-Artikolu 3 jew kumment li jinsab fil-kolonni G jew I ta' l-Anness I mhuwiex irrispettat, l-Istat Membru għandu jistabbilixxi jekk dan huwiex ir-riżultat ta' kumbinazzjoni, fenomenu naturali jew tniġġis u għandu jadotta miżuri adatti.
   4.   Il-punt eżatt ta' teħid ta' kampjuni, id-distanza minn dan il-punt sal-punt l-aktar qrib fejn sustanzi li jniġġsu jnixxu u l-fond li fih għandhom jittieħdu l-kampjuni għandhom jiġu stabbiliti mill-awtorità kompetenti ta' kull Stat Membru abbażi tal-kondizzjonijiet ambjentali lokali b'mod partikolari.
   5.   Ċerti metodi ta' referenza ta' analiżi għall-parametri konċernati huma mniżżlin fl-Anness I. Il-laboratorji li jużaw metodi oħrajn għandhom jiżguraw li r-riżultati miksubin huma ekwivalenti jew komparabbli ma' dawk speċifikati fl-Anness I.
   Artikolu 8
   L-implimentazzjoni tal-miżuri meħuda skond din id-Direttiva ma jistgħu bl-ebda mod iwasslu għal żieda fit-tniġġis ta' ilma ħelu, sew direttament jew indirettament.
   Artikolu 9
   L-Istati Membri jistgħu fi kwalunkwe ħin jistabbilixxu valuri aktar stretti għall-ilmijiet nominati minn dawk stabbiliti f'din id-Direttiva. Huma jistgħu wkoll jistabbilixxu dispożizzjonijiet relatati għal parametri barra minn dawk previsti f'din id-Direttiva.
   Artikolu 10
   Meta l-ilma ħelu jaqsam jew jifforma fruntieri nazzjonali bejn l-Istati Membri u meta wieħed minn dawn l-Istati jikkunsidra jinnomina dawn l-ilmijiet, dawn l-Istati għandhom jikkonsultaw lil xulxin sabiex jiddeterminaw il-firxa ta' tali ilmijiet li għalihom tista' tapplika din id-Direttiva u l-konsegwenzi li għandhom jinħarġu mill-objettivi komuni ta' kwalità; dawn il-konsegwenzi għandhom ikunu determinati, wara konsultazzjonijiet formali, minn kull Stat konċernat. Il-Kummissjoni tista' tipparteċipa f'dawn id-deliberazzjonijiet.
   Artikolu 11
   L-Istati Membri jistgħu jidderogaw minn din id-Direttiva:
   
               (a)
            
            
               fil-każ ta' ċerti parametri mmarkati (0) fl-Anness I, minħabba temp eċċezzjonali jew kondizzjonijiet ġeografiċi speċjali;
            
         
               (b)
            
            
               meta l-ilmijiet nominati jgħaddu minn arrikkiment naturali f'ċerti sustanzi, bil-konsegwenza li l-valuri stabbiliti fl-Anness I mhumiex irrispettati.
               Arrikkiment naturali jfisser il-proċess li bih ilma partikolari jirċievi mill-ħamrija ċerti sustanzi li qegħdin fiha, mingħajr intervent uman.
            
         Artikolu 12
   Tali emendi kif huma meħtieġa għall-addattament għall-progress tekniku u xjentifiku tal-valuri G għall-parametri u l-metodi ta' analiżi li jinsabu fl-Anness I għandhom jiġu adottati skond il-proċedura msemmija fl-Artikolu 13(2).
   Artikolu 13
   1.   Il-Kummissjoni għandha tkun assistita minn Kumitat dwar l-Addattament għall-Progress Tekniku u Xjentifiku, minn hawn 'il quddiem imsejjaħ “il-Kumitat”.
   2.   Fejn issir referenza għal dan il-paragrafu, għandhom japplikaw l-Artikoli 5 u 7 tad-Deċiżjoni 1999/468/KE, waqt li jiġu kkunsidrati d-dispożizzjonijiet ta' l-Artikolu 8 tagħha.
   Il-perijodu stabbilit fl-Artikolu 5(6) tad-Deċiżjoni 1999/468/KE għandu jiġi stabbilit għal tliet xhur.
   3.   Il-Kumitat għandu jadotta r-regoli ta' proċedura tiegħu.
   Artikolu 14
   Għall-finijiet ta' l-applikazzjoni ta' din id-Direttiva, l-Istati Membri għandhom jipprovdu lill-Kummissjoni bl-informazzjoni dwar:
   
               (a)
            
            
               l-ilmijiet nominati skond l-Artikolu 4(1), f'forma imqassra;
            
         
               (b)
            
            
               ir-reviżjoni tan-nomina ta' ċerti ilmijiet skond l-Artikolu 4(2);
            
         
               (ċ)
            
            
               id-dispożizzjonijiet stipulati sabiex jiġu stabbiliti parametri ġodda skond l-Artikolu 9;
            
         
               (d)
            
            
               l-applikazzjoni tad-derogi mill-valuri elenkati fil-kolonna I fl-Anness I.
            
         B'mod aktar ġenerali, l-Istati Membri għandhom jipprovdu lill-Kummissjoni, fuq talba raġunata minn din ta' l-aħħar, bi kwalunkwe informazzjoni meħtieġa għall-applikazzjoni ta' din id-Direttiva.
   Artikolu 15
   F'intervalli ta' tliet snin, u għall-ewwel darba għall-perijodu 1993 sa 1995 inklużi, l-Istati Membri għandhom jibgħatu informazzjoni lill-Kummissjoni dwar l-implimentazzjoni ta' din id-Direttiva, fil-forma ta' rapport settorjali li għandu wkoll ikopri Direttivi Komunitarji pertinenti oħrajn. Ir-rapport għandu jitfassal abbażi ta' kwestjonarju jew punti prinċipali mħejjija mill-Kummissjoni skond il-proċedura msemmija fl-Artikolu 6 tad-Direttiva tal-Kunsill 91/692/KEE tat-23 ta' Diċembru 1991 li tistandardizza u tirrazzjonalizza rapporti dwar l-implimentazzjoni ta' ċerti Direttivi fuq l-ambjent (7). Il-kwestjonarju jew il-punti prinċipali għandhom jintbagħtu lill-Istati Membri sitt xhur qabel il-bidu tal-perijodu kopert mir-rapport. Ir-rapport għandu jintbagħat lill-Kummissjoni fi żmien disa' xhur mill-għeluq tal-perijodu ta' tliet snin li jkoprih.
   Il-Kummissjoni għandha tippubblika rapport Komunitarju dwar l-implimentazzjoni ta' din id-Direttiva fi żmien disa' xhur minn meta tirċievi r-rapporti mill-Istati Membri.
   Artikolu 16
   L-Istati Membri għandhom jikkomunikaw lill-Kummissjoni t-testi tad-dispożizzjonijiet prinċipali tal-liġi nazzjonali li huma jadottaw fil-qasam irregolat minn din id-Direttiva.
   Artikolu 17
   Id-Direttiva 78/659/KEE hija b'dan imħassra, mingħajr preġudizzju għall-obbligi ta’ l-Istati Membri relatati mal-limiti ta' żmien għat-traspożizzjoni fil-liġi nazzjonali tad-Direttivi mniżżlin fil-Parti B ta' l-Anness III.
   Referenzi għad-Direttiva mħassra għandhom jiġu mifhuma bħala referenzi għal din id-Direttiva u għandhom jinqraw skond it-tabella ta’ korrelazzjoni fl-Anness IV.
   Artikolu 18
   Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha fil-Ġurnal Uffiċjali ta’ l-Unjoni Ewropea.
   Artikolu 19
   Din id-Direttiva hi indirizzata lill-Istati Membri.
   
      Magħmula fi Strasburgu, is-6 ta’ Settembru 2006.
      
         
            Għall-Parlament Ewropew
         
         
            Il-President
         
         J. BORRELL FONTELLES
      
      
         
            Għall-Kunsill
         
         
            Il-President
         
         P. LEHTOMÄKI
      
   
   
      (1)  ĠU C 117, 30.4.2004, p. 11.
   
      (2)  Opinjoni tal-Parlament Ewropew tal-21 ta' April 2004 (ĠU C 104 E, 30.4.2004, p. 545) u d-Deċiżjoni tal-Kunsill tal-25 ta' April 2006.
   
      (3)  ġu L 222, 14.8.1978, p. 1. Direttiva kif emendata l-aħħar bir-Regolament (KE) Nru 807/2003 (ġu L 122, 16.5.2003, p. 36).
   
      (4)  Ara l-Parti A ta' l-Anness III.
   
      (5)  ĠU L 242, 10.9.2002, p. 1.
   
      (6)  ĠU L 184, 17.7.1999, p. 23.
   
      (7)  ĠU L 377, 31.12.1991, p. 48. Direttiva kif emendata bir-Regolament (KE) Nru 1882/2003 tal-Parlament Ewropew u tal-Kunsill (ĠU L 284, 31.10.2003, p. 1).
   
      ANNESS I
      LISTA TA' PARAMETRI
      
                  Parametru
               
               
                  Ilmijiet salmonidi
               
               
                  Ilmijiet ċiprinidi
               
               
                  Metodi ta' analiżi jew spezzjoni
               
               
                  Teħid ta' kampjuni minimu u frekwenza tal-kejl
               
               
                  Osservazzjonijiet
               
            
                  G
               
               
                  I
               
               
                  G
               
               
                  I
               
            
                  
                              1.
                           
                           
                              Temperatura (°C)
                           
                        
               
                  1.
               
               
                  Temperatura mkejla 'l isfel minn punt ta' tnixxija termali (fit-tarf taż-żona tat-taħlit) m'għandhiex teċċedi t-temperatura mhux affettwata b'aktar minn:
               
               
                  Termometrija
               
               
                  Kull ġimgħa, kemm 'il fuq kif ukoll 'l isfel mill-punt ta' tnixxija termali
               
               
                  Varjazzjonijiet immedjati żżejjed fit-temperatura għandhom jiġu evitati
               
            
                   
               
               
                  1,5 °C
               
               
                   
               
               
                  3 °C
               
            
                   
               
               
                  Derogi limitati fil-kamp ta' applikazzjoni ġeografiku jistgħu jiġu deċiżi mill-Istati Membri f'kondizzjonijiet partikolari jekk l-awtorità kompetenti tista' tagħti prova li m'hemmx konsegwenzi dannużi għall-iżvilupp bilanċjat tal-popolazzjoni tal-ħut
               
            
                   
               
               
                  2.
               
               
                  Tnixxijiet termali m'għandhomx jikkawżaw li t-temperatura mkejla 'l isfel mill-punt ta' tnixxija termali (fit-tarf taż-żona tat-taħlit) teċċedi li ġej:
               
               
                   
               
               
                   
               
               
                   
               
            
                  21,5 (0)
               
               
                   
               
               
                  28 (0)
               
            
                  10 (0)
               
               
                  10 (0)
               
            
                  Il-limitu ta' 10 °C tat-temperatura japplika biss għall-perijodi ta' trobbija ta' l-ispeċi li jeħtieġu ilma kiesaħ għar-riproduzzjoni u biss għall-ilmijiet li jista' jkun fihom tali speċi
               
            
                  Limiti ta' temperatura jistgħu, madankollu, jkunu maqbuża għal 2 % taż-żmien.
               
            
                  
                              2.
                           
                           
                              Ossiġnu maħlul
                              (mg/l O2)
                           
                        
               
                  50 % ≥ 9
                  100 % ≥ 7
               
               
                  50 % ≥ 9
               
               
                  50 % ≥ 8
                  100 % ≥ 5
               
               
                  50 % ≥ 7
               
               
                  Il-metodu Winkler jew elettrodi speċifiċi (metodu elettro-kemikali)
               
               
                  Kull xahar, minimu ta' kampjun wieħed rappreżentattiv ta' kondizzjonijiet ta' ossiġnu baxx tal-jum tat-teħid ta' kampjun
                  Madankollu, fejn hemm suspett ta' varjazzjonijiet kbar ta' kuljum, għandu jittieħed minimu ta' kampjuni ta' jumejn f'jum wieħed
               
               
                   
               
            
                  Meta l-konċentrazzjoni ta' l-ossiġnu tinżel taħt 6 mg/l, l-Istati Membri għandhom jimplimentaw id-dispożizzjonijiet ta' l-Artikolu 7(3). L-awtorità kompetenti għandha tagħti prova li din is-sitwazzjoni mhix se jkollha konsegwenzi dannużi għall-iżvilupp bilanċjat tal-popolazzjoni tal-ħut
               
               
                  Meta l-konċentrazzjoni ta' l-ossiġnu tinżel taħt 4 mg/l, l-Istati Membri għandhom jimplimentaw id-dispożizzjonijiet ta' l-Artikolu 7(3). L-awtorità kompetenti għandha tagħti prova li din is-sitwazzjoni mhix se jkollha konsegwenzi dannużi għall-iżvilupp bilanċjat tal-popolazzjoni tal-ħut
               
            
                  
                              3.
                           
                           
                              pH
                           
                        
               
                   
               
               
                  6 to 9 (0) (1)
                  
               
               
                   
               
               
                  6 to 9 (0) (1)
                  
               
               
                  Kalibrar ta' l-elettrometrija permezz ta' żewġ soluzzjonijiet b'valuri pH magħrufin, preferibbilment fuq kull naħa ta', u viċin tal-pH li jkun qiegħed jiġi mkejjel
               
               
                  Kull xahar
               
               
                   
               
            
                  
                              4.
                           
                           
                              Solidi f'sospensjoni
                              (mg/l)
                           
                        
               
                  ≤ 25 (0)
               
               
                   
               
               
                  ≤ 25 (0)
               
               
                   
               
               
                  Filtrazzjoni permezz ta' membrana ta' filtrazzjoni ta' 0.45 μm, jew ċentrifugazzjoni (minimu ta' ħames minuti, aċċellerazzjoni medja ta' 2 800  sa 3 200  g) tnixxif f'105 °C u wżin
               
               
                   
               
               
                  Il-valuri murija huma konċentrazzjonijiet medji u ma japplikawx għal solidi f'sospensjoni bi proprjetajiet kimiċi dannużi
                  Għarar jistgħu jikkawżaw konċentrazzjonijiet partikolarment għolja
               
            
                  
                              5.
                           
                           
                              BOD5
                              
                              (mg/l O2)
                           
                        
               
                  ≤ 3
               
               
                   
               
               
                  ≤ 6
               
               
                   
               
               
                  Determinazzjoni ta' l-O2 bil-metodu Winkler qabel u wara ħamest ijiem inkubazzjoni fi dlam totali f'20 ± 1 °C (in-nitrifikazzjoni m'għandhiex tkun imfixkla)
               
               
                   
               
               
                   
               
            
                  
                              6.
                           
                           
                              Fosfru totali
                              (mg/l P)
                           
                        
               
                   
               
               
                   
               
               
                   
               
               
                   
               
               
                  Spettrofotometrija ta' assorbiment molikulari
               
               
                   
               
               
                  Fil-każ ta' lagi ta' fond medju bejn 18 u 300 m, tista' tiġi applikata l-formula li ġejja:
               
            
                  
                     
               
            
                  Fejn:
               
            
                  L
               
               
                  =
               
               
                  tagħbija espressa bħala mg P għal kull metru kwadru tal-wiċċ tal-lag f'sena waħda
               
            
                  
                     
               
               
                  =
               
               
                  fond medju tal-lag f'metri
               
            
                  Tw
               
               
                  =
               
               
                  żmien ta' rkupru teoretiku ta' l-ilma tal-lag fi snin
               
            
                  F'każijiet oħrajn valuri ta' limitu ta' 0.2 mg/l għal ilmijiet salmonidi u ta' 0.4 mg/l għal dawk ċiprinidi, espressi bħala PO4, jistgħu jitqiesu bħala indikattivi sabiex titnaqqas l-ewtrofikazzjoni
               
            
                  
                              7.
                           
                           
                              Nitrati
                              (mg/l NO2)
                           
                        
               
                  ≤ 0,01
               
               
                   
               
               
                  ≤ 0,03
               
               
                   
               
               
                  Spettrofotometrija ta' assorbiment molikulari
               
               
                   
               
               
                   
               
            
                  
                              8.
                           
                           
                              Komposti fenoliċi
                              (mg/l C6H5OH)
                           
                        
               
                   
               
               
                  
                      (2)
                  
               
               
                   
               
               
                  
                      (2)
                  
               
               
                  Skond it-togħma
               
               
                   
               
               
                  Eżami skond it-togħma għandu jsir biss fejn il-preżenza ta' komposti fenoliċi hija preżunta
               
            
                  
                              9.
                           
                           
                              Idrokarboni taż-żejt mhux raffinat
                           
                        
               
                   
               
               
                  
                      (3)
                  
               
               
                   
               
               
                  
                      (3)
                  
               
               
                  Viżwali
                  Skond it-togħma
               
               
                  Kull xahar
               
               
                  Eżami viżwali għandu jsir regolarment darba fix-xahar, b'eżami skond it-togħma biss fejn il-preżenza ta' idrokarboni hija preżunta
               
            
                  
                              10.
                           
                           
                              Ammonja mhux jonizzata
                              (mg/l NH3)
                           
                        
               
                  ≤ 0,005
               
               
                  ≤ 0,025
               
               
                  ≤ 0,005
               
               
                  ≤ 0,025
               
               
                  Spettrofotometrija ta' assorbiment molikulari bl-użu ta' indophenol blu jew il-metodu Nessler assoċjati mal-pH u d-determinazzjoni tat-temperatura
               
               
                  Kull xahar
               
               
                  Valuri għall-ammonja mhux jonizzata jistgħu jeċċedu fil-forma ta' quċċati minuri matul il-ġurnata
               
            
                  Sabiex jitnaqqas ir-riskju tat-tossiċità minħabba ammonja mhux jonizzata tal-konsum ta' l-ossiġnu minħabba n-nitrifikazzjoni u l-ewtrofikazzjoni, il-konċentrazzjonijiet ta' ammonja totali m'għandhomx jeċċedu dan li ġej:
               
            
                  
                              11.
                           
                           
                              Ammonja totali
                              (mg/l NH4)
                           
                        
               
                  ≤ 0.04
               
               
                  ≤ 1 (4)
                  
               
               
                  ≤ 0.2
               
               
                  ≤ 1 (4)
                  
               
            
                  
                              12.
                           
                           
                              Klorin residwu totali
                              (mg/l HOCl)
                           
                        
               
                   
               
               
                  ≤ 0,005
               
               
                   
               
               
                  ≤ 0,005
               
               
                  Metodu-DPD (“dietyl-p-phenylenedieamene”)
               
               
                  Kull xahar
               
               
                  Il-valuri-I jikkorrispondu għal pH = 6
                  Konċentrazzjonijiet ogħla ta' klorin totali jistgħu jiġu aċċettati jekk il-pH hija ogħla
               
            
                  
                              13.
                           
                           
                              Żingu totali
                              (mg/l Zn)
                           
                        
               
                   
               
               
                  ≤ 0,3
               
               
                   
               
               
                  ≤ 1,0
               
               
                  Spettrometrija ta' assorbiment atomiku
               
               
                  Kull xahar
               
               
                  Il-valuri-I jikkorrispondu għall-ebusija ta' l-ilma ta' 100 mg/l CaCO3
                  
                  Għal-livelli ta' ebusija bejn 10 u 500 mg/l valuri ta' limitu korrispondenti jinsabu fl-Anness II
               
            
                  
                              14.
                           
                           
                              Ram maħlul
                              (mg/l Cu)
                           
                        
               
                  ≤ 0,04
               
               
                   
               
               
                  ≤ 0,04
               
               
                   
               
               
                  Spettrometrija ta' assorbiment atomiku
               
               
                   
               
               
                  Il-valuri-G jikkorrispondu għall-ebusija ta' l-ilma ta' 100 mg/l CaCO3
                  
                  Għal-livelli ta' ebusija bejn 10 u 300 mg/l valuri ta' limitu korrispondenti jinsabu fl-Anness II
               
            Osservazzjoni ġenerali:
      Għandu jkun innotat li l-valuri parametriċi elenkati f'dan l-Anness jassumu li l-parametri l-oħrajn, sew jekk imsemmijin f'dan l-Anness kif ukoll jekk le, huma favorevoli. Dan jimplika, b'mod partikolari, li l-konċentrazzjonijiet ta' sustanzi dannużi oħrajn huma baxxi ħafna.
      Fejn fit-taħlita hemm preżenti żewġ sustanzi dannużi jew aktar, effetti konġunti (effetti addittivi, ta' sinerġija jew dawk antagonistiċi) jistgħu jkunu sinifikanti.
      Abbrevjazzjonijiet:
      
                  G
               
               
                  =
               
               
                  gwida.
               
            
                  I
               
               
                  =
               
               
                  mandatorju.
               
            
                  (0)
               
               
                  =
               
               
                  huma possibbli derogi skond l-Artikolu 11.
               
            
         (1)  Varjazzjonijiet fil-pH artifiċjali fir-rigward tal-valuri mhux affettwati m'għandhomx jeċċedu ±0,5 ta' unità pH fil-limiti li jaqgħu bejn 6.0 u 9.0 bil-kundizzjoni li dawn il-varjazzjonijiet ma jżidux l-effet dannuż ta' sustanzi oħrajn preżenti fl-ilma.
      
         (2)  Komposti fenoliċi m'għandhomx ikunu preżenti f'tali konċentrazzjonijiet b'mod li jaffettwaw ħażin it-togħma tal-ħut.
      
         (3)  Prodotti taż-żejt mhux raffinat m'għandhomx ikunu preżenti fl-ilma fi kwantitajiet tali li:
      
                  —
               
               
                  jifformaw saff viżibbli fuq wiċċ l-ilma jew jifformaw kisi fis-sodda f'qiegħ l-ilma fil-postijiet minn fejn jgħaddi l-ilma u fil-lagi,
               
            
                  —
               
               
                  jagħtu lill-ħut togħma ta' “idrokarboni”,
               
            
                  —
               
               
                  jipproduċu effetti dannużi fil-ħut.
               
            
         (4)  F'kondizzjonijiet ġeografiċi jew klimatiċi partikolari u b'mod partikolari f'każijiet ta' temperatura baxxa ta' l-ilma u ta' nitrifikazzjoni mnaqqsa jew fejn l-awtorità kompetenti tista' tagħti prova li m'hemmx konsegwenzi dannużi għall-iżvilupp bilanċjat tal-popolazzjoni tal-ħut, l-Istati Membri jistgħu jistabbilixxu valuri ogħla minn 1 mg/l.
   
   
      ANNESS II
      PARTIKOLARITAJIET RIGWARD ŻINGU TOTALI U RAM MAĦLUL
      Żingu totali
      (ara Anness I, Nru 13, il-kolonna “Osservazzjonijiet”)
      Konċentrazzjonijiet ta' żingu totali (mg/1 Zn) għall-valuri differenti ta' ebusija ta' l-ilma bejn 10 u 500 mg/l CaCO3:
      
                   
               
               
                  Ebusija ta' l-ilma (mg/l CaCO3)
               
            
                  10
               
               
                  50
               
               
                  100
               
               
                  500
               
            
                  Ilmijiet salmonidi (mg/l Zn)
               
               
                  0,03
               
               
                  0,2
               
               
                  0,3
               
               
                  0,5
               
            
                  Ilmijiet ċiprinidi (mg/l Zn)
               
               
                  0,3
               
               
                  0,7
               
               
                  1,0
               
               
                  2,0
               
            Ram maħlul
      (Ara Anness I, Nru 14, il-kolonna “Osservazzjonijiet”)
      Konċentrazzjonijiet ta' ram maħlul (mg/1 Cu) għall-valuri differenti ta' ebusija ta' l-ilma bejn 10 u 300 mg/l CaCO3:
      
                   
               
               
                  Ebusija ta' l-ilma (mg/l CaCO3)
               
            
                  10
               
               
                  50
               
               
                  100
               
               
                  300
               
            
                  mg/1 Cu
               
               
                  0,005 (1)
                  
               
               
                  0,022
               
               
                  0,04
               
               
                  0,112
               
            
         (1)  Il-preżenza ta' ħut f'ilmijiet li fihom konċentrazzjonijiet ogħla ta' ram jistgħu jindikaw predominanza ta' komplessitajiet organiċi tar-ram maħlulin.
   
   
      ANNESS III
      Parti A
      Direttiva mħassra bl-emendi suċċessivi tagħha
      (imsemmija fl-Artikolu 17)
      
                  Direttiva tal-Kunsill 78/659/KEE (ĠU L 222, 14.8.1978, p. 1) (1)
                  
               
               
                   
               
            
                  Direttiva tal-Kunsill 91/692/KEE (ĠU L 377, 31.12.1991, p. 48)
               
               
                  Anness I, il-punt (ċ) biss
               
            
                  Regolament tal-Kunsill (KE) Nru 807/2003 (ĠU L 122, 16.5.2003, p. 36)
               
               
                  Anness III, il-punt 26 biss
               
            Parti B
      Lista ta' limiti taż-żmien għat-traspożizzjoni fil-liġi nazzjonali
      (imsemmija fl-Artikolu 17)
      
                  Direttiva
               
               
                  Limitu taż-żmien għat-traspożizzjoni
               
            
                  78/659/KEE
               
               
                  20 ta' Lulju 1980
               
            
                  91/692/KEE
               
               
                  1 ta' Jannar 1993
               
            
         (1)  Id-Direttiva 78/659/KE ġiet emendata wkoll bl-atti mhux imħassrin li ġejjin:
      
                  —
               
               
                  l-Att ta' Adeżjoni 1979,
               
            
                  —
               
               
                  l-Att ta' Adeżjoni 1985,
               
            
                  —
               
               
                  l-Att ta' Adeżjoni 1994.
               
            
   
      ANNESS IV
      TABELLA TA’ KORRELAZZJONI
      
                  Direttiva 78/659/KEE
               
               
                  Din id-Direttiva
               
            
                  Artikolu 1(1) u (2)
               
               
                  Artikolu 1(1) u (2)
               
            
                  Artikolu 1(3), frażi ta' introduzzjoni
               
               
                  Artikolu 1(3), frażi ta' introduzzjoni
               
            
                  Artikolu 1(3), l-ewwel inċiż
               
               
                  Artikolu 1(3)(a)
               
            
                  Artikolu 1(3), it-tieni inċiż
               
               
                  Artikolu 1(3)(b)
               
            
                  Artikolu 1(4), frażi ta' introduzzjoni
               
               
                  Artikolu 1(4), frażi ta' introduzzjoni
               
            
                  Artikolu 1(4), l-ewwel inċiż
               
               
                  Artikolu 1(4)(a)
               
            
                  Artikolu 1(4), it-tieni inċiż
               
               
                  Artikolu 1(4)(b)
               
            
                  Artikolu 2(1)
               
               
                  Artikolu 2, l-ewwel subparagrafu
               
            
                  Artikolu 2(2)
               
               
                  Artikolu 2, it-tieni subparagrafu
               
            
                  Artikolu 3
               
               
                  Artikolu 3
               
            
                  Artikolu 4(1) u (2)
               
               
                  Artikolu 4(1)
               
            
                  Artikolu 4(3)
               
               
                  Artikolu 4(2)
               
            
                  Artikolu 5
               
               
                  Artikolu 5
               
            
                  Artikolu 6(1), frażi ta' introduzzjoni
               
               
                  Artikolu 6(1), frażi ta' introduzzjoni
               
            
                  Artikolu 6(1), l-ewwel inċiż
               
               
                  Artikolu 6(1)(a)
               
            
                  Artikolu 6(1), it-tieni inċiż
               
               
                  Artikolu 6(1)(b)
               
            
                  Artikolu 6(1), it-tielet inċiż
               
               
                  Artikolu 6(1)(ċ)
               
            
                  Artikolu 6(2)
               
               
                  Artikolu 6(2)
               
            
                  Artikolu 7
               
               
                  Artikolu 7
               
            
                  Artikolu 8
               
               
                  Artikolu 8
               
            
                  Artikolu 9
               
               
                  Artikolu 9
               
            
                  Artikolu 10
               
               
                  Artikolu 10
               
            
                  Artikolu 11
               
               
                  Artikolu 11
               
            
                  Artikolu 12
               
               
                  Artikolu 12
               
            
                  Artikolu 13(1) Artikolu 14
               
               
                  Artikolu 13
               
            
                  Artikolu 15, l-ewwel subparagrafu, frażi ta' introduzzjoni
               
               
                  Artikolu 14(1), l-ewwel subparagrafu, frażi ta' introduzzjoni
               
            
                  Artikolu 15, l-ewwel subparagrafu, l-ewwel inċiż
               
               
                  Artikolu 14, l-ewwel subparagrafu, punt (a)
               
            
                  Artikolu 15, l-ewwel subparagrafu, it-tieni inċiż
               
               
                  Artikolu 14, l-ewwel subparagrafu, punt (b)
               
            
                  Artikolu 15, l-ewwel subparagrafu, it-tielet inċiż
               
               
                  Artikolu 14, l-ewwel subparagrafu, punt (ċ)
               
            
                  Artikolu 15, l-ewwel subparagrafu, ir-raba' inċiż
               
               
                  Artikolu 14, l-ewwel subparagrafu, punt (d)
               
            
                  Artikolu 15, it-tieni subparagrafu
               
               
                  Artikolu 14, it-tieni subparagrafu
               
            
                  Artikolu 16
               
               
                  Artikolu 15
               
            
                  Artikolu 17(1)
               
               
                  —
               
            
                  Artikolu 17(2)
               
               
                  Artikolu 16
               
            
                  —
               
               
                  Artikolu 17
               
            
                  —
               
               
                  Artikolu 18
               
            
                  Artikolu 18
               
               
                  Artikolu 19
               
            
                  Anness I
               
               
                  Anness I
               
            
                  Anness II
               
               
                  Anness II
               
            
                  —
               
               
                  Anness III
               
            
                  —
               
               
                  Anness IV